اینترنت اوزرین‌دن تیجارت‌ده دونیانین ان بؤیوک شیرکتلرین‌دن آمازون، بو گون‌دن اعتباراً رسما تورکیه بازارینا گیردی.
آمریکالی شیرکت، تورکیه‌ده‌کی مرکزینین آچیلیشینی ایستانبول‌دا ائتدی.
بو سحر amazon.com.trیه گیره‌نلر آمازونون تورکیه‌یه اؤزل مئساژینی دا گؤردو.
Amazon.Com.trنین آچیلماسی ایله بیرلیک‌ده تورکیه‌ده‌کی موسسه‌لر، هر هانسی بیر محصول لیسته‌له‌مه اؤدنیشی اولمادان محصوللارینی تورکیه‌نین دؤرد بیر یانین‌داکی موشتریلره ساتاجاق.
آمازون بو ایشلتمه‌لره؛ لیسته‌له‌مه واسطه‌لری، ۷ گون ۲۴ ساعات آنلاین ساتیش دستگی، آچیق و شفاف ساتیش شرطلری، قیمتلندیرمه بیلگیلری، راپور و تحلیللر کیمی ساتیش آرتیرماغا دستک اولاجاق خیدمتلر وئریر.
بازار دگری ۱ تریلیون دلارا چاتان آمازونون بو ایلین ایکینجی دؤردده‌بیرین‌ده‌کی تام قازانجی، شیرکت تاریخین‌ده بیر دؤردده‌بیر الده ائدیلن ان یوکسک رقم اولماقلا ۲،۵ میلیارد دلار اولموشدو.
